Renault Laguna

Renault Laguna je automobil strednej triedy, ktoré vyrába francúzska automobilka Renault. Prvá generácia bola uvedená v roku 1993, druhá v roku 2000 a tretia v roku 2007.
1. generácia.
Phase 1.
Vyrábať sa začala v roku 1994, kedy nahradila vtedajšiu modelovú radu Renault 21, ktorá sa vyrábala od roku 1986. Najprv sa vyrábala iba vo verzii hatchback, verzia kombi prišla na trh v roku 1995. Výroba modelu Laguna znamenala pre automobilku Renault veľký krok vpred v oblasti kvality a spoľahlivosti, čo bola často diskutovaná téma pri jej starších modeloch. Na základe uvedených zlepšení bol servisný interval predĺžený na 15 000 km.
Phase 2.
Po roku 1998 prešla Laguna faceliftom. Ten mal v základnej výbave niektoré prvky, ktoré prvá verzia neponúkala, ako číre prekrytie svetlometov, hmlovky, bočné airbagy, 4 elektrické okná, nové prekrytie zadných skupinových svetiel a hlavne modernizované pohonné agregáty. Pribudli motory 1.6 16v 107 PS, 1.8 16v 120 PS, 1.9 dTi 98PS. Začiatkom novembra 1998 začala montáž prvého dieselového motora so systémom common rail – 1.9 dCi 109 PS. Laguna získala v crashtestoch tri hviezdičky Euro NCAP, no neskôr jej bola jedna odobraná.
Až do konca výroby prvej verzie Laguny v roku 2000 sa vyrobilo viac ako 1,5 milióna kusov, čo umožnilo automobilke dostať sa na poprednú priečku medzi francúzskymi automobilkami.
2. generácia.
Koncom roka 2000, po takmer siedmich rokoch výroby pôvodnej verzie, sa začala vyrábať druhá generácia tohto vozidla. Oproti predchádzajúcej generácii má lepšie motory a lepšiu výbavu. V dobe svojho vzniku bola považovaná za jedno z najbezpečnejších áut svojej triedy vôbec a bola prvým autom, ktoré dosiahlo 5 hviezdičiek v crashteste Euro NCAP. Laguna ponúka možnosť štartovania bez kľúča pomocou karty. Tá súčasne slúži aj na odomknutie vozidla. Je možné si priplatiť za variant, kedy sa auto samo odomkne pri uchopení kľuky alebo naopak zamkne, ak majiteľ od auta odíde. Dokáže rozoznať, či sa v jeho blízkom okolí nachádza potrebná karta alebo nie, na rozdiel od prechádzajúcej generácie, kde existoval špeciálny sedemmiestny model, v tejto verzii existuje iba päťmiestny.
V marci 2005 sa dočkala faceliftu. Firma Renault uvádza, že došlo k zlepšeniu bezpečnosti, jazdných vlastností a pohodlia. Od toho času bolo možné kúpiť si Lagunu aj s dvojlitrovým dieselovým motorom s výkonom 175 koní, čo bol v tom čase najsilnejší dvojlitrový dieselový motor na svete.
Laguna II b.
Laguna II prešla faceliftom v marci 2005, čo malo za následok zlepšenú bezpečnosť, jazdný výkon a komfort. Zmenou prešiel aj dizajn nasávača vzduchu v prednej časti auta, ktorý teraz vyzerá ako z modelu Mégane. Bola uvedená elektronická ručná brzda, ktorá bola predtým známa z modelov Scénic a Espace. Motory sa príliš nezmenili, na niektorých trhoch sa ponúkali benzínové 1.6 a 1.8, v iných krajinách 2.0 benzínové (turbo alebo bez) a 2 dieselové (1.9 alebo 2.2 s priamym vstrekovaním). Prišiel úplne nový dieselový motor 2.0 dCi so 150 hp (112 kW) a 175 hp (130 kW), čo je najvýkonnejší 2-litrový dieselový motor na svete k máju 2007.
3. generácia.
Renault Laguna III bola uvedená 4. júna 2007. Verejnosti bola predstavená na Frankfurt Motor Show v septembri a do predaja sa dostala v októbri 2007. Je k dispozícii ako 5-dverový liftback, ako 5-dverový estate a 3-dverové kupé. Je založená na platforme D, ktorú používa aj Nissan Altima a Nissan Murano. Je to prvé auto, ktoré prešlo cez jednotku Aubevoye Technical Centre's Electro-Magnetic Compatibility počas svojho vývoja.